Til trods for, at der med 118.057 besøgende i 2011 ikke er tale om en decideret topscorer i museets bredere besøgsstatistik, har det været et godt år for museet, i forhold til besøgstallet forrige år. Det er især museets sommerudstilling Skagen GULD/Værker i privateje, som trak langt over det forventede antal besøgende, mens vinterens tegningsudstilling Når der ikke males trak et større, særligt lokalt, publikum. - Fælles for de to udstillinger er, at vi er dykket ned i noget materiale, som sjældent kommer frem i lyset - og det lidt hemmelige islæt, som udstillingerne derved har fået, er noget, der i dén grad har vakt interesse hos publikum, vurderer udstillingsansvarlig for de to udstillinger, museumsinspektør Dorthe Sieben.

Referat:
Knap 120.000 besøgende røg gennem billetlugen på Skagens Museum i løbet af 2011 - en fremgang på knap 16 pct. i forhold til året før.